**Ministru kabineta rīkojuma projekta** **“Grozījums Ministru kabineta 2010. gada 31. maija rīkojumā Nr. 297 “**[**Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā**](http://likumi.lv/doc.php?id=221141)***”* sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta mērķis ir pieņemt Ministru kabineta lēmumu un izdot rīkojumu par valstij piekritīgas zemes vienības Jelgavā saglabāšanu valsts īpašumā, ierakstīšanu zemesgrāmatā uz valsts vārda Veselības ministrijas personā. Rīkojums sagatavots, lai novērstu situāciju, ka zemes vienība Valsts zemes dienesta datos atspoguļotas kā valstij piekritīgu zemi, bet nav ierakstīta zemesgrāmatā, jo nav spēkā esoša Ministru kabineta rīkojuma par zemes vienības piekritību valstij un ierakstīšanu zemesgrāmatā uz valsts vārda Veselības ministrijas personā. Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta septīto daļu nepieciešams pieņemt Ministru kabineta rīkojumu par zemesgabala Jelgavā iekļaušanu Ministru kabineta 2010. gada 31. maija rīkojuma Nr. 297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)” 6. pielikumā, nodot Veselības ministrijas valdījumā, lai nostiprinātu zemesgrāmatā uz valsts vārda Veselības ministrijas personā. Zemesgabalu lieto valsts sabiedrība ar ierobežotu atbildību ”Slimnīca ”Ģintermuiža””, kurā Veselības ministrija ir kapitāla daļu turētāja.  Atbilstoši Oficiālo publikāciju un tiesiskās informācijas likuma 7. panta trešajai daļai Ministru kabineta rīkojums stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta sestā daļa nosaka, ka Ministru kabinets līdz 2010. gada 30. decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā, vai to, ka zeme izmantojama zemes reformas pabeigšanai.  Saskaņā ar šā likuma 8. panta sesto daļu valstij piederošā zeme, kas nav minēta šajā pantā, zemesgrāmatā ierakstāma uz valsts vārda Finanšu vai citas ministrijas personā, ja to noteicis Ministru kabinets.  Saskaņā ar šā likuma 6. panta septīto daļu Ministru kabinets pieņem rīkojumu par zemes piekritību valstij attiecībā uz visām šā likuma 8. pantā minētajām valstij piekrītošajām zemēm. Šāda rīkojuma nepieciešamību noteic minētā likuma 6.panta septītā daļa un 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 31. maija rīkojuma Nr. 297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)” (turpmāk – rīkojums Nr. 297) 6. punkts paredz saglabāt valsts īpašumā un nodot Veselības ministrijas valdījumā šā rīkojuma 6. pielikumā minētos nekustamos īpašumus.  Zemes īpašumu tiesiskā statusa sakārtošana tiek turpināta. Rīkojuma Nr. 297 sagatavošanas laikā jautājums par Ministru kabineta rīkojuma projektā “Grozījums Ministru kabineta 2010. gada 31. maija rīkojumā Nr.297 “[Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības “Privatizācijas aģentūra” personā](http://likumi.lv/doc.php?id=221141)” (turpmāk – Ministru kabineta rīkojuma projekts) minētās zemes vienības nodošanu valsts īpašumā nebija aktuāls, jo par rīkojuma projektā minēto zemes vienību valsts akciju sabiedrībai “Valsts nekustamie īpašumi” bija iesniegts privātpersonas iesniegums par privatizāciju, tādēļ tas netika sākotnēji ietverts rīkojumā Nr.297. Tika konstatēts, ka atsavināšana privātpersonai nebija piemērojama. Lai sakārtotu valstij piekrītošās zemes tiesisko statusu, kļuva aktuāls jautājums par rīkojuma Nr. 297 6. pielikuma papildināšanu un Ministru kabineta rīkojuma projekta sagatavošanu. Ministru kabineta rīkojuma projekts paredz papildināt rīkojuma Nr. 297 6. pielikumu ar valsts sabiedrības ar ierobežotu atbildību ”Slimnīca ”Ģintermuiža”” (turpmāk – Slimnīca Ģintermuiža) lietošanā esošu zemes vienību:  zemes vienība (zemes kadastra apzīmējums 0900 0080 536) Kārklu ielā 65A, Jelgavā, LV-3008 (turpmāk – zemesgabals) 3162 m2 platībā, kam Valsts zemes dienestā noteikts statuss: valstij piekritīga zeme, tās tiesiskais valdītājs ir Veselības ministrija. Nekustamā īpašuma lietošanas mērķis: Ārstniecības, veselības un sociālās aprūpes iestāžu apbūve. Zemes vienības lietošanas veids: Pārējās zemes.  Kadastrā norādītie apgrūtinājumi: zemes applūšanas risks 0,3162 ha; aizsargjoslas teritorija ap ūdensvadu 0.0334 ha, ekspluatācijas aizsargjoslas teritorija gar pazemes siltumvadu, siltumapgādes iekārtu un būvi 0.005 ha, tauvas joslas teritorija gar ezeru 0.056 ha; ekspluatācijas aizsargjoslas teritorija par pašteces kanalizācijas vadu 0.0478 ha aizsargjoslas teritorija ap kultūras pieminekli 0.1224 ha.  Zemesgabala novērtējums kadastrā uz 2020.gada 1.janvāri sastāda 4956 (četri tūkstoši deviņi simti piecdesmit seši) euro.  Uz zemesgabala nav valstij piekritīgu būvju, kas ir valsts iestādes vai valsts kapitālsabiedrības bilancē, tādēļ šos zemesgabalus nevar ierakstīt zemesgrāmatā uz valsts vārda bez Ministru kabineta rīkojuma.  Zemesgabals izveidots 2005.gadā, sadalot mazākos zemes gabalos bijušo zemesgabalu Kārklu ielā 63, Jelgavā (zemes kadastra apzīmējums 0900 008 0092), kas izveidots ar Jelgavas domes 1997.gada 29.janvāra rīkojumu Nr. 53-r, un kam zemes robežu plāns sastādīts 1997. gadā.  2005. gadā veikta zemesgabala kadastrālā uzmērīšana un zemes robežu plāna sastādīšana.  Ar Jelgavas pašvaldības administrācijas 2005.gada 22. februāra rīkojumu Nr.98-ni ”Par adrešu noteikšanu Kārklu ielā” tika pieņemts lēmums noteikt jaunas adreses nekustamajiem īpašumiem, kas izveidoti, sadalot zemesgabalu Kārklu ielā 63 (zemes kadastra apzīmējumss 0900 008 0092) Jelgavā – zemesgabalam (zemes kadastra apzīmējums 0900 008 0536) tika noteikta adrese: Kārklu ielā 65A, Jelgava, LV-3008.  Zemesgabals Kārklu ielā 65A veidojies, vairākkārt sadalot mazākos zemesgabalos Slimnīcas Ģintermuiža lietošanā esošo sākotnējo zemesgabalu Filozofu ielā 69 (kura sākotnējā vēsturiskā adrese bija Filozofu iela 49, Jelgavā (73,66 ha).  Sākotnējais zemesgabals Filozofu ielā 69, Jelgavā (vēsturiski bijušās Filozofu iela 49 zemes). Latvijas valsts arhīva izziņā par nekustamā īpašuma piederību norādīts, ka vēsturiski Valsts Ģintermuižas slimnīcas sākotnējā zemesgabala Filozofu ielā 49, Jelgavā (73,66 ha) teritorijas līdz 1939.gadam lietotājs – Valsts Ģintermuižas zemes saimniecība. 1943.gada dokumentos redzams, ka šā gruntsgabala īpašnieks bijis Veselības departaments. Saskaņā ar Latvijas valsts arhīva 1996.gada 19.novembra izziņu 4-JP-37226), par Filozofu ielas 49 zemi, kas uz 1940.gada 21. jūliju piederēja Valsts Ģintermuižas slimnīcai, zemes reformas likumdošanā noteiktajā kārtībā saņemts zemes pieprasījums īpašuma tiesību atjaunošanai no Jelgavas psihoneiroloģiskās slimnīcas.  Ar Ministru kabineta 1996.gada 15.maija rīkojuma Nr. 168 ”Par nekustamo īpašumu Jelgavā, Filozofu ielā 69” (turpmāk – rīkojums Nr.168) 1. punktu tika noteikts saglabāt valsts īpašumā nekustamo īpašumu Jelgavā, Filozofu ielā 69, un nodot to Labklājības ministrijas valdījumā, Labklājības ministrijai tika uzdots reģistrēt nekustamo īpašumu zemesgrāmatā uz valsts vārda Labklājības ministrijas personā. Pēc rīkojuma Nr.168 pieņemšanas sakarā ar nekustamā īpašuma Filozofu ielā 69 tālāku pakāpenisku sadalīšanu atsevišķos zemes gabalos, un uzsākto atsevišķo zemesgabalu privatizācijas procesu, nekustamais īpašums Filozofu ielā 69 netika sākotnēji reģistrēts zemesgrāmatā uz valsts vārda kā vienots īpašums. Pēc Veselības ministrijas izveidošanas (ar Ministru kabineta 2003.gada 10.janvāra rīkojumu Nr.7) Ministru kabinets 18.06.2003. izdeva rīkojumu Nr.403 ”Par nekustamo īpašumu nodošanu Veselības ministrijas valdījumā” (turpmāk – rīkojums Nr.403), ar ko atzina par spēku zaudējušu rīkojumu Nr.168. Rīkojums Nr.403 noteica saglabāt valsts īpašumā un nodot Veselības ministrijas valdījumā nekustamos īpašumus, kas ierakstīti uz valsts vārda Labklājības ministrijas personā, tajā skaitā (1.31.app.) zemesgabalu ar kadastra apzīmējumu 0900 008 0087 un 18 uz tā esošās būves, Jelgavā, Filozofu ielā 69. Rīkojuma Nr.403 1.31.app. minētais zemesgabals Filozofu ielā 69 ar kadastra apzīmējumu 09000080087 2003. gadā neietvēra teritoriju, kur atrodas zemesgabals.  (skat. Jelgavas domes 29.01.1997.  rīkojuma Nr.53-r ”Par adrešu noteikšanu Dambja ielā, Filozofu ielā un Kārklu ielā” pielikumā ietverto adrešu sadalījumu, kur zemesgabals atrodas teritorijā “E”, bet rīkojumā Nr.403 ietvertais zemesgabals atbilst teritorijai “B’’). Līdz ar to nav spēkā esošs Ministru kabineta izdots rīkojums par zemesgabala saglabāšanu valsts īpašumā un nodošanu Veselības ministrijas valdījumā.  Saskaņā ar likumu “Par valsts un pašvaldību zemes īpašuma tiesībām un nostiprināšanu Zemesgrāmatās”, zemesgabals piekrīt valstij. Zemesgabals nepieciešams valsts sabiedrībai ar ierobežotu atbildību ”Slimnīca ”Ģintermuiža””, kurā Veselības ministrija ir kapitāla daļu turētāja valsts funkcijas – veselības aprūpes pakalpojumu sniegšana – izpildes nodrošināšanai. Zemesgabals ar Ministru kabineta rīkojumu nododams Veselības ministrijas valdījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un valsts sabiedrība ar ierobežotu atbildību “Slimnīca ”Ģintermuiža””. |
| 4. | Cita informācija | Projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma nepieciešamo ierakstīšanu zemesgrāmatā tiks segti no valsts sabiedrības ar ierobežotu atbildību “Slimnīca ”Ģintermuiža”” līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nodots sabiedriskai apspriedei Veselības ministrijas mājas lapā, norādot sanāksmes datumu un vietu.  Uzaicinājums uz sabiedrības līdzdalību sabiedriskajā apspriedē par rīkojums projektu, kā arī pats rīkojuma projekts 24.09.2020. tika publicēts Veselības ministrijas, kā arī Valsts kancelejas tīmekļa vietnē.  Saite uz Veselības ministrijas tīmekļa vietni:  https://www.vm.gov.lv/lv/aktualitates/sabiedribas\_lidzdaliba/sabiedriska\_apspriede/  Saite uz Valsts kancelejas tīmekļa vietni:  <https://www.mk.gov.lv/content/ministru-kabineta-diskusiju-dokumenti>  Iebildumus un/vai priekšlikumus Veselības ministrijai bija iespējams iesniegt līdz 20.10.2020. Iebildumi un priekšlikumi nav saņemti.  Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami arī Ministru kabineta mājas lapā sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Veselības ministre Ilze Viņķele

Vīza: valsts sekretāre Daina Mūrmane-Umbraško

I.Brūvere, 67876061

[Ieva.Brūvere@vm.gov.lv](mailto:Ieva.Brūvere@vm.gov.lv)